# **Skabelon 13 – Indkaldelse til optagelsesprøve**

## **Højst prioriterede institution indkalder til optagelsesprøve den 27. april, da ansøger endnu ikke har fået en foreløbig plads**

Kære [elevens fulde navn]

Du har søgt ind på [uddannelse].

Da du [indsæt begrundelse], skal du til en optagelsesprøve og en optagelsessamtale. Du kan se betingelserne for at blive optaget på uddannelsen i det vedlagte bilag.

**Du skal møde op til optagelsesprøven og -samtalen, hvis du ønsker at blive optaget på uddannelsen.**

Det er ikke sikkert, at du får plads på [højest prioriterede institution], selvom optagelsesprøven og -samtalen holdes her.

Prøven og –samtalen holdes her, fordi vi er dit højst prioriterede ønske, og fordi det ikke er endeligt afgjort, hvilken institution der har en plads klar til dig efter sommerferien. Du vil hurtigst muligt få besked om, hvilken institution du kan starte på efter sommerferien, hvis du efter optagelsesprøven og -samtalen kan optages på uddannelsen.

I dette brev kan du læse information om optagelsesprøven og -samtalen. Det er vigtigt, at du orienterer dig grundigt i brevet.

**Optagelsesprøven afholdes den 27. april 2020 kl. 10-14 på [Institutionsnavn], [adresse] i [lokale]. Mødetidspunktet er kl. [9.00].**

**Optagelsessamtalen foregår d. [dato] kl. [YY:YY] i [lokale]. [Indsæt evt.: Vi anbefaler, at du tager [en af dine forældre/værge] med, som dog ikke kan være med til selve samtalen]**

### **Om optagelsesprøven**

Optagelsesprøven til de gymnasiale uddannelser er en skriftlig prøve i fagene dansk, engelsk, matematik og fysik/kemi Prøven varer fire timer.

Når du møder op på prøvedagen, vil du få anvist din plads, få information om det praktiske i forhold til prøven og blive orienteret om prøvereglerne.

Det er vigtigt, at du møder op til tiden. Hvis du ikke møder op til mødetidspunktet, har du ikke krav på at deltage i optagelsesprøven.

Når du ankommer, skal du henvende dig til [den prøveansvarlige, konkret sted].

Du skal medbringe:

* En computer, hvis du har mulighed for det
* Oplader
* Lommeregner
* Ordbøger
* Skriveredskaber
* Dit UNI-Login

Hvis du ikke har mulighed for at medbringe en computer, skal du give os besked på [telefonnr.]/ [sikker mail] senest d.[dato]. [Vi vil [da låne dig en computer]/[udlevere prøven på papir til dig ved prøvens start]].

Det er ikke tilladt at bruge internettet som fagligt hjælpemiddel eller foretage søgninger på internettet, fx ved hjælp af Google. Det er heller ikke tilladt at kommunikere med omverdenen.

Alle øvrige hjælpemidler er tilladte, fx lærebøger, formelsamlinger, ordbøger og noter. Disse hjælpemidler kan enten medbringes på computeren eller på papir. Institutionen kan tillade, at ordbøger tilgås via internettet.

Bedømmelsen er en samlet vurdering af din besvarelse. Prøven bliver bedømt med »bestået« eller »ikke bestået«.

Du kan læse mere om krav til software på ministeriets hjemmeside på følgende link:

<https://www.uvm.dk/gymnasiale-uddannelser/adgang-og-optagelse/optagelsesproeven>

### **Tilmelding til optagelsesprøven**

Du tilmelder dig prøven ved at møde op. Du behøver derfor ikke tilmelde dig forud for prøven.

### **Husk billedlegitimation [/anden legitimation]**

Det er meget vigtigt, at du husker billedlegitimation [/anden legitimation], fx dit pas, så du kan identificere dig selv både til optagelsesprøven og til optagelsessamtalen. [Indsæt evt.: Hvis du ikke medbringer billedlegitimation til både optagelsesprøven og -samtalen, kan du ikke aflægge prøve og blive optaget på uddannelsen].

### **Forberedelse til prøven**

Du kan forberede dig på optagelsesprøven ved at lave det vejledende opgavesæt, der ligger på ministeriets hjemmeside på følgende link:

<https://www.uvm.dk/gymnasiale-uddannelser/adgang-og-optagelse/optagelsesproeven>

### **Om optagelsessamtalen**

Efter optagelsesprøven skal du til optagelsessamtale og her vil [XX] og en [studievejleder/en lærer] være til stede.

Formålet med optagelsessamtalen er at afdække dine personlige og sociale forudsætninger for at gennemføre en gymnasial uddannelse. Ved samtalen bliver du også oplyst om resultatet af optagelsesprøven.

På baggrund af både optagelsesprøven og -samtalen vurderer vi, om du kan blive optaget på uddannelsen. Du kan som udgangspunkt ikke blive optaget, hvis du ikke består optagelsesprøven.

### **Særlige forhold**

Du skal give os besked om eventuelle særlige forhold i forbindelse med prøvesituationen, fx om du er ordblind og skal have forlænget tid til prøven, eller om der er andre særlige forhold, der gør sig gældende. Det er dit eget ansvar at give os besked inden optagelsesprøven.

Du skal kontakte os og aftale nærmere på [telefonnr./sikker mail] senest d. [dato].

Inden prøven skal du fremvise dokumentation, [fx kopi af ordblindetest, lægeerklæring eller lignende], for det særlige forhold.

### **Hvis du er forhindret i at deltage til optagelsesprøven og optagelsessamtalen**

Hvis du allerede nu ved, at du ikke kan/ikke ønsker at deltage i prøven eller samtalen eller hvis du på dagen bliver forhindret i at deltage på grund af sygdom eller anden uforudseelig grund, skal du give besked til os hurtigst muligt på [mail] eller ringe til kontoret på [telefonnr.].

### **Hvornår får du besked om, du er optaget?**

Du vil få direkte besked, om du er optaget på uddannelsen [til optagelsessamtalen/i din/i dine forældres e-boks/mail/brev] senest d. [dato].

### **Andre uddannelsesmuligheder, hvis du ikke består optagelsesprøven**

Hvis du efter optagelsesprøven og -samtalen ikke bliver optaget på uddannelsen, har du mulighed for at anmode om en ny vurdering efter en ny optagelsesprøve og ny optagelsessamtale. Det gælder dog kun, hvis du ikke allerede har været til optagelsesprøve og samtale to gange i år.

Hvis du ikke har skrevet andre uddannelsesønsker på din prioritetsliste i optagelse.dk end gymnasiale uddannelser, bør du hurtigst muligt tage kontakt til din UU-vejleder, så I sammen kan lægge en alternativ plan.

Hvis du ikke bliver optaget på den gymnasiale uddannelse, kan du fx overveje:

* En erhvervsuddannelse
* En erhvervsuddannelse med eux
* Eller – hvis du har søgt en treårig gymnasial uddannelse og går i 10. klasse – en toårig uddannelse til hf-eksamen
* Og – hvis du går i 9. klasse – kan du overveje 10. klasse og så vente et år med at søge ind på en ungdomsuddannelse.

### **Mere information**

Du kan læse mere om adgangskravene og optagelsesreglerne til de forskellige ungdomsuddannelser på [www.ug.dk](http://www.ug.dk).

Har du spørgsmål, er du velkommen til at skrive til [mail] eller ringe til vores kontor på [telefonnr.]

[Evt. bilag: Kort over institutionen og dens placering]